Brett Nõmm

Brett Nõmm (sündinud 28. aprillil 1994 Jõgeval) on Eesti korvpallitreener ja endine korvpallur. 

Karjäär
Mängijana
Poiste vanuseklassis mängis Nõmm Salva Tartu/Kuremaa SK I ja Audentese SK meeskondades, hiljem Tartu Salva/Rockis. 

Nõmm mängis hooajast 2011/2012 kuni hooajani 2013/2014 Korvpalli Meistriliiga klubides TÜ/Rock ja Korvpalliklubi Pärnu.Brett Nõmm. Eesti Korvpalliliit. Hiljem mängis ta mitmes meeste I liiga klubis.

Treenerina
Brett Nõmm on noortetreenerina tuule tiibadesse saanud Rae Spordikoolist ning ta on treeninud Eesti noortekoondiste eri vanuseklasse ning olnud Eesti naiste koondise abitreener. Ta on tegutsenud nii abitreeneri kui ka peatreenerina Tallinna Kalevi meeskonna juures. Ta töötas hooajal 2022/23 (BC Kalev/Cramo tuli Eesti meistriks)  ning pool 2023/24 hooaega Kalev/Cramo abitreenerina.Kalev/Cramo toob treeneritepingile veel ühe värske näo. sport.err.ee, 21. juuni 2022. 

Pärast lahkumist Kalev/Cramo meeskonna juurest sai temast detsembris 2023 Avis Utilitas Rapla peatreener. Rapla meeskond võitis hooajal 2023/2024 Korvpalli Meistriliigas pronksmedali, olles kohamängus Pärnu Sadama meeskonnast üle mängudega 3:1. 

Brett Nõmme juhendatav Eesti poiste U-16 korvpallikoondis tuli 2024. aastal Euroopa meistrivõistluste B-divisjoni meistriks (finaalmäng Rumeeniga 76:71).Eesti U-16 korvpallikoondis krooniti B-divisjoni Euroopa meistriks. sport.err.e, 18. august 2024.  

2024. aasta juulist on Brett Nõmm ka Eesti meeste korvpallikoondise abitreener.Eesti meeste korvpallikoondise treenerite tiimiga liitub Brett Nõmm. .basket.ee, 5. juuli 2024.

Isiklikku
Korvpallitreener Alar Varrak on Brett Nõmme poolvend.VENDADE DERBI: korvpalli meistriliigat vallutavad Jõgevalt pärit treeneritest vennad, kes tallavad tipu suunas sarnast rada. ohtuleht.ee, 26. aprill 2022.

Viited

Välislingid
Ühe hoobi teise järel saanud Rapla jäi jalule ja võitis pronksi. sport.delfi.ee, 25. mai 2024.

Kategooria:Eesti korvpallurid
Kategooria:Eesti korvpallitreenerid
Kategooria:Tartu Ülikooli korvpallurid
Kategooria:KK Pärnu korvpallurid
Kategooria:Sündinud 1994